kardosdrur/scandi-wiki huggingface dataset:
Konflikttrappen

Konflikttrappen er en model, der beskriver forskellige niveauer af intensitet i konflikter, hvorfra konflikten kan både "optrappes" og "nedtrappes". Den er lavet i flere versioner, men den udbredte version er formuleret af den østrigske økonom Friedrich Glasl.

Versionen med 9 trappetrin af Friedrich Glasl 
I denne udgave af konflikttrappen starter parterne i konflikten på toppen og træder ned i afgrunden sammen, når konflikten eskaleres.

 Uenighed
 Debat: Forsøg på at overbevise modparten
 Handling i stedet for ord, sympati for "dem" forsvinder
 Koalitioner: Find nye parter, der vil bidrage til at afvise modparten, sejr er vigtigere end selve sagen
 Tab af ansigt: Tab af moralsk troværdighed
 Trusselsstrategier: Hvis ikke du gør dette, gør jeg dette modtræk, hvilket jeg understreger ved at fremvise midlet til det
 Begrænset ødelæggelse
 Total destruktion af modparten
 Sammen ned i afgrunden: Egen destruktion accepteres for at opnå modpartens destruktion

Mere udbredte versioner med 7 trin 
Mange forskellige organisationer og ledelseskurser opererer med en opadgående konflikttrappe, så konflikter "optrapper", når de eskalerer. Denne mere udbredte variant har typisk 7 forskellige trappetrin, der kan variere.

 Saglig uenighed
 Personificering: Giver hinanden skylden
 Problemet vokser: Gamle problemer inddrages og eventuelt inddragelse af kolleger
 Samtale opgives
 Fjendebilleder: De er onde
 Åben fjendtlighed
 Polarisering: Adskillelse, der er ikke plads til både dem og os

Nedtrapning af kriser 
Modellen bliver brugt til at komme med bud på, hvordan konflikter kan nedtrappes igen. Budene kan variere fra organisation til organisation. Når fagforeninger bruger modellen, så kan et trin være at 'inddrage en tillidsvalgt', mens nedtrapning i andre sammenhænge kan være at tage kontakt, aftale at mødes, lave konkrete løsninger eller brainstorm løsninger.

Kritik af konflikttrappen 
Ofte vil konflikter ikke udvikle sig lineært, men udvikle sig i cirkelbevægelse med vekselvirkning mellem uenighed og forsøg på at finde løsninger. Omvendt kan det også være et udtryk for skridt op og ned af trappen.

Referencer 

Konfliktløsning
Engvadgårdsparken

Engvadgårdsparken er en folkepark i Fløng i Høje-Taastrup kommune. I parken findes Fløng Gadekær, der er Fløngs eneste bevarede gadekær. I parken findes hængekøjer, vippestole, fodboldmål, borde/bænke og en musiklegeplads. Midt i parken er en lille frugtplantage med æble, kirsebær, pære, ribs, solbær og blåbær.

I Engvadgårdsparken finder man den Blå Plads. Den Blå Plads er en stor idrætslegeplads. På legepladsen er der blandt andet et klatrenet kaldet "Himmelnettet". Klatrenettet er 30 meter langt og er Danmarks største klatrenet. Den Blå Plads blev indviet i 2017.

Hvert år afholdes der en stor Sankthansfest i Engvadgårdsparken.

Eksterne henvisninger 
Høje-Taastrup Kommune/htk.dk/Fritid/Udeliv/Parker#Engvadgaardsparken

Kilder 

Fløng
Folkeparker i Danmark
Boog & Elliot 3: Cirkusvenner

Boog & Elliot 3 – Cirkusvenner (original titel:Open Season 3) er en opfølgning af den computeranimerede film Boog & Elliot - vilde venner fra 2006. Den er  produceret af Sony Pictures Animation og  instrueret af Cody Cameron.

Eksterne henvisninger 
 

Animationsfilm fra USA
Amerikanske film fra 2010
Engelsksprogede film
Mathæus Bech

Mathæus Bech (født d. 8. august 1995 i London) er en dansk kontrabassist og komponist. Hans musik er inspireret af nordisk folkemusik, jazz og klassisk musik.

Han er vokset op i Svendborg på Sydfyn og har været i mesterlære hos den legendariske danske bassist Bo Stief siden 2011.

Han er, som én af få, uddannet på både Det Rytmiske Musikkonservatorium og Det Kongelige Danske Musikkonservatorium i København med kontrabas som hovedinstrument.

Gennem årene har han medvirket som sideman for musikere og bands som Hush, Helene Blum & Harald Haugaard, m.fl.

I 2018 var han kapelmester og komponist på Kasper Holtens opsætning af Pelle Erobreren på Østre Gasværk Teater i tæt samarbejde med bandet Dreamers’ Circus.

I 2020 startede han coronakoncerter.dk, der streamede livekoncerter hver aften i over en måned i forbindelse med Danmarks første nedlukning grundet COVID-19.

Mathæus spiller på en mesterbygget kontrabas af den nulevende amerikanske bygger Nick Lloyd.

Hans egne projekter inkluderer musikere som Kirstine Elise Pedersen, Rune Tonsgaard Sørensen, Henrik Goldschmidt, Nicolai Elsberg, Benjamin Koppel, Siv Øyunn m.fl.

Diskografi

Solist 

 Optimist (2021)

Bands 

 Sebastian & Mathæus
 Ind-/udgang (2017)
 Mynsterland
 Mynsterland (2017)
 Glæden (2018)
 Live fra Svendborg Teater (2019)

Sideman 

 Hush
 Sand (2018)
 Sønderjysk Pigekor
 Lux Aeterna (2018)
 Helene Blum & Harald Haugaard Band
 Strømmen (2020)

Referencer

Eksterne henvisninger 
 

Komponister fra Danmark
Musikere fra Danmark
Eton Shirts

Eton AB er en svensk virksomhed, der fremstiller herreskjorter. Selskabet blev grundlagt i 1928 under navnet Syfabriken Special af David og Annie Petterson i landsbyen Gånghester i Sverige. I begyndelsen af 1950'erne lancerede virksomheden deres såkaldte "Eton"-skorte, der var inspireret af Eton College. Den blev en stor succes, og da eksporten steg i midten af 1950'erne ændrede selskabet navn til Eton, for at gør udtalen nemmere for ikke-svenskere.

I dag er Eton globalt varemærke, der bliver solgt i over 1.500 butikker fordelt på mere end 50 lande. Der findes flagskibsbutikker i Frankfurt, London, New York og Stockholm.

Referencer

Eksterne henvisninger 
 

Beklædningsvirksomheder fra Sverige
Tøjmærker
Etableret i 1928
Skjorter
Keldsnor Fyr

Keldsnor Fyr er et dansk fyrtårn på den sydøstlige spids af øen Langeland, og det markerer for skibsfarten  overgangen fra  Kiel Bugt til Langelandsbæltet.

Det 34 meter høje fyrtårn, opkaldt efter det nærliggende nor, Keldsnor, blev bygget i 1905. Det erstattede Fakkebjerg Fyr, som havde været i drift cirka halvanden kilometer mod nordvest siden 1806. 1885 blev det første fyr ved Keldsnor opført og bestod af en jernstang med en lanterne.

Keldsnor Fyr gik i drift med en roterende  fresnellinse og en petroleumskappe-brænder og blev elektrificeret i 1948 og har en flammehøjde på 39 meter. Fyret havde fire ansatte, der alle boede på stedet, og den første fyrmester var Johan Christian Ryder. 

I 2006 blev Keldsnor Fyr solgt for 6 millioner kroner til en privatperson, der bruger den fredede bygning og den 7.285 m² store ejendom som fritidsbolig. Driften og vedligeholdelsen af fyret er forblevet i statens hænder.

Kilder og henvisninger 

 Keldsnor. fyrtaarne.dk, hentet 16. marts 2014 
 Dansk Fyrliste 2015. (PDF; 5,3 MB) Søfartsstyrelsen, hentet 15. januar 2018 
Bygninger, konstruktioner og anlæg i Langeland Kommune
Fyrtårne i Danmark
Keldsnor

Keldsnor eller Kelds Nor, et   64 hektar stort strandsø, en brakvandssø der er afskåret fra havet af en stenet strandvold på østsiden, tæt på sydspidsen  af Langeland, ved overgangen mellem  Kiel Bugt til Langelandsbælt. På nordsiden af strandvolden findes lave strandenge, der strækker sig som tunger ind i noret. Mod nordøst ligger Keldsnor Fyr.

Søen er lavvandet med en gennemsnitsdybde på 0,6 meter,  og cirka 1 meters dybde på det dybeste sted.  Naturstyrelsen ejer store arealer vest for noret, blandt andet det fredede område Gulstav på Langelands sydspids. Området ligger i Natura 2000-område nr. 127 Sydfynske Øhav. Dansk Ornitologisk Forening har en fuglestation ved Keldsnor.

Kilder og henvisninger

Langeland
Søer i Danmark
Eventyr i Grænselandet

Eventyr i Grænselandet (The Phantom Tollbooth på engelsk, også kendt under navnet  The Adventures of Milo in the Phantom Tollbooth) er en amerikansk animationsfilm med enkelte realfilmsegmenter fra 1970 og er baseret på Norton Justers børnebog fra 1961. Produceret af Chuck Jones hos MGM Animation/Visual Arts med Butch Patrick i hovedrollen som Milo. Jones instruerede filmen sammen med Abe Levitow, mens Dave Monohan instruerede realfilmsegmenterne.

Selvom filmen blev færdig i 1968 blev den holdt fra at blive udgivet af MGM indtil sent i 1970 grundet interne problemer i studiet. Animationsstudiet lukket kort tid efter filmens udgivelse, hvorved MGM forlod animationsindustrien. Norton Juster havde ingen indflydelse på filmen og har udtrykt sit had for filmen i et interview. "Det var en film, jeg aldrig kunne lide. Jeg synes ikke, at det gjorde et godt arbejde med den. Den har fandtes i lang tid. Den fik gode anmeldelser, hvilket også gjorde mig vred."

Eksterne henvisninger 
 

Amerikanske film fra 1970
Film baseret på bøger
Fantasyfilm fra USA
Svend Gunnar Kofoed-Dam

Svend Gunnar Kofoed-Dam (født 28. januar 1933 i Ibsker, død 19. september 2018 i Svaneke) var en dansk politiker fra partiet Venstre, der fra 1990 til 1993 var borgmester i Neksø Kommune.

Kofoed-Dam blev medlem af kommunalbestyrelsen ved kommunesammenlægningen i 1970. 20 år senere blev han valgt som Venstres spidskandidat efter den mangeårige borgmester Preben Holm Jensens afgang. Kofoed-Dam blev efter valget konstitueret som borgmester. Det blev dog kun til en enkelt periode, idet socialdemokraten Annelise Molin ved valget i 1993 tog borgmesterposten og efterfølgende var borgmester frem til 2002, hvor Neksø blev sammenlagt med de øvrige kommuner på Bornholm.

Fra 1987 til 2002 sad Kofoed-Dam endvidere i Bornholms Amtsråd, ligesom han også har været medlem af Venstres hovedbestyrelse i 10 år. I 2009 meldte Kofoed-Dam sig ud af partiet efter 55 år efter at Venstres bornholmske afdeling, ifølge ham, var blevet for centralistisk og ikke tog nok hensyn til borgerne.

Privat drev Svend Gunnar Kofoed-Dam fra 1965 til 2000 gården Svanegård i Svaneke. Han var i øvrigt fætter til partifællen, den mangeårige landbrugsminister Niels Anker Kofoed.

Referencer 

Tidligere borgmestre fra Danmark
Borgmestre fra Venstre
Annelise Molin

Annelise Molin (født 30. marts 1948, død 5. marts 2016) var en dansk politiker, der fra 1994 til 2002 var borgmester i Neksø Kommune, valgt for Socialdemokratiet.

Molin kom i byrådet i Neksø i 1985. Ved valget i 1993 var hun partiets spidskandidat, og her lykkedes det hende at snuppe borgmesterposten i kommunen, der ellers altid havde haft Venstre-borgmester. Molin fortsatte som borgmester helt frem til årsskiftet 2002/03, hvor de bornholmske kommuner blev sammenlagt med Bornholms Amt til Bornholms Regionskommune. Molin fortsatte ind i den nye kommunalbestyrelse, men brød allerede året efter ud af Socialdemokratiet og dannede sammen med flere andre lokallisten Regionslisten, som hun stod i spidsen for ved valget i 2005, hvor der blev indvalgt fem medlemmer til kommunalbestyrelsen. Forud for valget i 2009 nedlagde Regionslisten dog sig selv, og Molin søgte ikke genvalg.

Efter mere end ti års kræftsygdom døde Annelise Molin i 2016, kort før sin 68-årsfødselsdag.

Referencer 

Tidligere borgmestre fra Danmark
Borgmestre fra Socialdemokraterne
League of Super Evil

League of Super Evil er en amerikansk/canadisk animeret action-eventyr-tv-serie, som blev sendt på YTV fra 2009 til 2012. Serien blev produceret af Nerds Corps Entertainment, I Danmark havde serien premiere den 12. november 2009 fra Nickelodeon. Der 3 sæsoner med 52 afsnit som har en varighed på 22 minutter.

Danske stemmer

Eksterne henvisninger 

 

Animationsfilm
Tv-serier fra Canada
Møllebakken (Fløng Sogn)

Møllebakken er en bakke, 42 meter over havets overflade i Fløng i Høje-Taastrup kommune. Møllebakken er Fløngs højeste punkt. På toppen af Møllebakken ligger gravhøjen Baunehøj. Der har været mølledrift på Møllebakken siden 1259. Danmarks ældst kendte vindmølle stod på Møllebakken. I dag er der kun en ruin tilbage.

I 2017 blev lege/opholdsområdet den Grønne Plads indviet. Den Grønne Plads ligger for foden af Møllebakken. På fodboldbanen ved Møllebakken har Cirkus Arli siden 1980 holdt deres sæsonpremiere.

Om sommeren græsser der får på Møllebakken.

Gravhøjen Baunehøj 

Baunehøj er omkring 23 meter i diameter og 2,5 meter høj. Gravhøjen er bygget i bronzealderen af græstørv, som er skåret i firkanter på ca. 25 x 25 cm og stablet oven på hinanden som en slags byggesten. Der er brugt omkring 700.000 græstørv til at bygge højen. Gravhøjen har aldrig været udgravet, men rummer måske liget af en fornem person.

I oldtiden har højen fungeret som begravelsesplads og pejlepunkter for vejfarne. I middelalderen er højen blevet brugt som en del af et større alarmsystem, de såkaldte bavnehøje. Højene blev brugt, når folk skulle kaldes sammen. Bavn betyder brændestabel. Ved at tænde mål på højen kunne man advare omkringliggende landsbyer om, at der var fare på færde.

Baunehøj blev fredet i 1932. Ved gravhøjen står en fredningssten med indhugget kongekrone og bogstaverne “FM”, som står for Fredet Mindesmærke.

Møllen 

Der har været mølledrift på Møllebakken siden 1259. Først stod der en vindmølle på bakken. Denne regnes for at være den ældste vindmølle/stubmølle i Danmark. I 1863 opførtes en ny mølle. Møllen skiftede derefter ejer flere gange og i 1925 blev der installeret en motormølle. Den 15. april 1946 brændte Fløng mølle. Det var en voldsom brand. I løbet af en time var møllen brændt ned. Efter branden blev der lavet et fundament til en ny mølle i sten. 1961 blev møllen solgt. Det er usikkert hvornår mølledriften ophørte. I 1992 overgik en del af den jord, der hørte til møllen til Høje-Taastrup kommune. I 1996 blev møllestubben revet ned på grund af fare for sammenstyrtning. I dag er der kun fundamentet af den gamle møllestub tilbage.

Galleri

Eksterne henvisinger 
 http://www.floengarkivet.dk/artikel/3/mollestubben
 https://sn.dk/Taastrup/Faa-en-fornemmelse-af-fortiden-i-Floeng/artikel/682992
 http://www.floengarkivet.dk/artikel/4/baunehoj
 https://sn.dk/Taastrup/36-aar-i-traek-Cirkus-Arli-goer-klar-i-Floeng/artikel/562342

Bakker i Danmark
Fløng
Eddie Holman

Edward "Eddie" Holman (født 3. juni 1946) er en amerikansk sanger.

Diskografi
 I Love You (1970)
 A Night to Remember (1977)
 United (1985)
 Love Story (2007)
 Lovin' You (2018)

Opsamlingsalbum
 Eddie Holman And The Larks - Eddie's My Name (1993)
 This Can't Be True (2000)
 Hey There Lonely Girl (2014)
 Eddie Holman And The Larks – Sweet Memories (1989)

Eksterne henvisninger
 
 

Personer fra Virginia
Erhvervsfolk fra USA
Skuespillere fra USA
Musikproducere fra USA
Sangskrivere fra USA
Skuespillere fra Virginia
Charles F. Kettering

Charles Franklin Kettering (29. august 1876 - 25. november 1958), nogle gange omtalt som Charles "Boss" Kettering var en amerikansk opfinder, ingeniør, erhvervsmand og ophavsmand til 186 patenter.

Han grundlagde Delco, og var forskningschef hos General Motors fra 1920 til 1947. Blandt hans mest udbredte bidrag til bilindustrien var opfindelsen af den elektriske startmotor og bly-benzin. Sammen med DuPont Chemical Company var han også ansvarlig for udviklingen af freon til brug i køleenheder og airconditionsystemer. Han var også ansvarlig for udviklingen af Duco lak og emalje, der var de første praktisk anvendelige farver til masseproducerede biler.

Mens han arbejdede for Dayton-Wright Company udviklede han "Bug" lufttorpedoer, er bliver betragtet som verdens første luftmissiler. Han ledede også forskningen i praktiske, letvægts totakts dieselmotorer, der revolutionerede lokomotiv- og entreprenørmaskineindustrien. I 1927 grundlagde han forskningsorganisationen Kettering Foundation. Han var på forsiden af Time Magazine den 9. januar 1933.

Referencer

Eksterne henvisninger 

 Kettering Foundation
 Kettering University
 Kettering Family Philanthropies
 All-electric starting and Freon 
 Inventor Hall of Fame
 Article includes a photo of Ridgeleigh Terrace
 Charles F. Kettering Memorial Hospital 
 Engineers Club of Dayton
 Biography of Charles Kettering
 Today in Science History - collection of radio talks given by Kettering in 1942-1945 on science and invention, including transportation.
 Biography of Kettering from IEEE
 FBI file on Charles Kettering 
 National Academy of Sciences Biographical Memoir

Opfindere fra USA
Personer fra Ohio
Høstutstillingen

Høstutstillingen eller Statens Kunstutstilling er en årlig kunstudstilling i Oslo. Den er Norges største markering af samtidskunst og finder sted hvert efterår arrangeret af Norske Billedkunstnere (NBK), en fagorganisation for professionelle billedkunstnere i Norge.
Udstillingen bedømmes på baggrund af fri indsendelse. 'Den Nasjonale Jury', der er ansvarlig for evalueringen af de indsendte arbejder, bestod tidligere af en fagperson inden for hver af teknikkerne maleri, skulptur, grafik, tegning, tekstiler og 'andre teknikker' som fx foto, film, performance, lyd. Fra 2012 vælges juryen uafhængig af fag.

Referencer

Eksterne henvisninger 
  Wikimedia Commons har flere filer relaterede til Høstutstillingen – Kunstnernes Hus
 Høstutstillingens hjemmeside
 Kunstnernes Hus og 'historikk' − Norske Billedkunstnere (NBK)



Udstillinger
Kultur i Oslo
Etableret i 1882
Kunstmuseer i Norge
FET y de las JONS

Falange Española Tradicionalista y de las Juntas de Ofensiva Nacional-Sindicalista (Den traditionalistiske spanske Falange af Juntaerne af den National-

Syndikalistiske Offensiv) var et spansk politisk parti grundlagt af Francisco Franco som en fusion af falangistpartiet, FE y de las JONS og carlistpartiet, Comunion Tradicionalista. Partiet var det eneste lovlige parti i Spanien fra 1937 til 1977. Det havde både en fascistisk tendens fra falangisterne og en monarkistisk tendens fra carlisterne.

Politiske bevægelser
Ja Morant

Temetrius Jamel "Ja" Morant (10. august 1999) er amerikansk basketball spiller for the Memphis Grizzlies af the National Basketball Association (NBA).

Kilder

Eksterne henvisninger 
 

Basketballspillere fra USA
Guildford Castle

Guildford Castle er en middelalderborg i Guildford i Surrey i England. Den menes at være opført kort efter den normanniske erobring af England i 1066 af Vilhelm Erobreren, men da den ikke er nævnt i Domesday Book, er det sandsynligvis sket efter 1086.

Fæstningens centrale tårn er omkrnig 14x14 m, og murene er 3 m tykke ved jordoverfladen.

Området omkring slottet er et populært udflugtsmål og berømt for sine store farverige blomsterbede.

Den gamle portbygning huser en del af Guildford Museum med fokus på historie og arkæologi og har en stor særudstilling om håndarbejde.

Se også 
 Liste over borge og slotte i England

Referencer 

Litteratur

Eksterne henvisninger 

Slotte i Surrey
Borgruiner i Storbritannien
Boest Krat højene

Boest Krat højene består af otte gravhøje. De er de største og mest velbevarede grupper af gravhøje i området ved Boest øst for Nørre Snede, sammen med Godthåbhøjene der ligger 2,5 km mod nordvest. Højene er formentlig fra bronzealderen, men har aldrig været udgravet, derfor er man ikke helt sikker på dateringen. Højene i Boest Krat ligger nu i en bevoksning med egetræer og Godthåbhøjene er begroet med lyng og lidt blandet buske.

Området ved Boest havde et velorganiseret samfund, hvad flere flotte fund af randlisteøkser, guldarmringe, lansespidser og spiralringe af guld indikerer.

Referencer

Eksterne henvisninger 
 Lokalitet 54174 Boest Krat højene på www.kulturarv.dk/fundogfortidsminder
 Lokalitet 54195 Godthåbhøjene på www.kulturarv.dk/fundogfortidsminder

Gravhøje i Danmark
Ikast-Brande Kommunes geografi
Hellig Anders

Hellig Anders var en dansk præst ved Skt. Peders kirke i Slagelse omkring 1200-tallet.

Han er kendt for en legende fra omkring 1250, hvori han, efter at have være kommet for sent det skib der skulle have taget ham fra Jerusalem, hvor han havde været på pilgrimsrejse, til Danmark, møder en mand, der spørger om han vil tilbage til sit hjemland. Herefter vågner han på Vårby Bakke uden for Slagelse. Ifølge legenden skulle manden, Hellig Anders mødte, have været en engel.

Kildehenvisninger 

Præster fra Danmark
Danskere i 1200-tallet
Anders
Supernoobs

Supernoobs er en canadisk animeret action-eventyr-tv-serie, som blev sendt på Teletoon fra 2015 til 2019. Serien blev produceret af Nerds Corps Entertainment, I Danmark havde serien premiere den 5. december 2015 fra Cartoon Network. Der 6 sæsoner med 63 afsnit som har en varighed på 22 minutter.

Danske stemmer 

 Niclas Mortensen som Kevin

Eksterne henvisninger 

 

Animationsfilm
Tv-serier fra Canada
Knud den Stores slægtstræ

{| class="navbox mw-collapsible " style="width: 100%; "
|-
! class="navbox-title" style="background:none;" | 
|-
|-
|<div class="center">

Referencer 

Angelsaksiske monarker
Dronninger af England
Hertuger af Normandiet
Jellingdynastiet
Konger af England
Personer fra vikingetiden
Regenter af Danmark
Agnes af Poitou

Agnes af Poitou (født omkring 1025, død 14. december 1077) var en fransk adelskvinde, der tilhørte Ramnulfiderne eller Poitiers-huset. Hun var gift med kejser Henrik 3. og var tysk dronning fra 1043 og kejserinde fra 1046 til 1056. Fra 1056 til 1061 var hun regent for sin mindreårige søn Henrik 4.

Familie 
Hun var datter af Ramnulfidedynastiets hertug William V af Aquitaine (død 1030)  og hans kone, hertuginde Agnes af Burgund. Hun var dermed søster til hertugerne William VI, William VII og William VIII. Hendes mors bedsteforældre var grev Otto-William af Burgund og Ermentrude af Rheims, datter til Renaud af Roucy.

Ægteskab og børn 
Agnes giftet sig med kong Henrik III af Tyskland i november 1043  i Ingelheimer Kaiserpfalz, og hun var hans anden kone efter at Gunhild af Danmark (datter af den danske kong Knud den Store) var død af malaria i 1038. Dette ægteskab var med til at styrke forholdet mellem det tysk-romerske imperium og hertugdømmet i vest og øge  Henriks indflydelse. Agnes var, som sin mand, dybt religiøs, og hendes familie havde grundlagt det højt ansete Cluny-klosteret. Abbeden der Hugo af Cluny (Hugo den store) var også gudfar for sønnen Henrik IV.

Deres børn var:
 Adelaide II (født 1045, død 11. januar 1096), abbedisse i Gandersheim fra 1061, abbedisse i Quedlinburg fra 1063
 Gisela (født 1047, død 6. maj 1053)
 Matilda (født oktober 1048, død 12. maj 1060), gift 1059 Rudolf af Rheinfelden, hertug af Schwaben og modkonge i 1077
 Henrik 4., tysk-romersk kejser, Henrik III’s efterfølger som kejser
 Konrad II (født 1052, død 10. april 1055), hertug af Bayern fra 1054)
 Judith af Schwaben (født 1054, død 14. marts 1092 eller 1096) giftet sig (1. gang) i 1063 med kong Solomon af Ungarn og (2. gang) i 1089 med Władysław I Herman, hertug af Polen

Regent for Henrik IV 

Efter at hendes mand kejser Henrik III døde den 5. oktober 1056, fungerede Agnes som regent for sin mindreårige søn Henrik IV. Henrik III havde på sit dødsleje sikret at sønnen blev valgt til sin efterfølger. Agnes videreførte sin mands politik med hjælp af sine støttespillere abbed Hugo af Cluny og pave Viktor 2..

I 1062 blev den unge kejser Henrik IV bortført i en sammensværgelse ledet af ærkebiskop Anno II af Köln og Otto af Nordheim, kendt som Kaiserswerth-kuppet. Kuppet havde som formål at fjerne Agnes fra tronen, og da Agnes indvilligede i at træde tilbage, blev Henrik løsladt, mens Anno II sammen med ærkebiskopperne i Mainz og Bremen overtog som regenter.

Agnes flyttede til sidst til Roma (ca. 1065) og døde der den 14. december 1077. Hun er begravet i Peterskirken i Roma.

Kilder

Eksterne henvisninger 

Kongelige fra Tyskland
Tysk-romerske kejserinder
Kristinestad

Kristinestad (Finlandssvensk: [krisˈtiːneˌstɑːd],    [ˈKristiːnɑŋˌkɑu̯puŋki]; ) er en by og en kommune i Finland. Den ligger i den vestlige del af Finland på bredden af det Bottenhavet. Befolkningen i Kristinestad er 6.401 (31. december 2020) og kommunen har et område på 682,53 km² (ekskl. havområder) hvoraf 1466 km² er søer og lignende (1. januar 2018). Befolkningstætheden er 9,38 indb./km². Befolkningen er tosproget med et flertal, der taler svensk (57%) og mindretallet finsk (42%). Byen blev stadsrettigheder i 1649 af Per Brahe den yngre på øen Koppö og er opkaldt efter dronning Christina af Sverige . Kristinestad er kendt for sin gamle bydel med lave træhuse og smalle gyder. I april 2011 blev Kristinestad Finlands første Cittaslow-samfund.

Galleri

Kilder og henvisninger 

 Officiel hjemmeside  
 Kristinestad 1649–1999. En af de bedst bevarede træbyer i Fenno-Skandinavien

Kommuner i Österbotten
Byer i Finland